বিমানসংস্থা কিংফিশারের প্রাক্তন কর্তা বিজয় মাল্যর আইনজীবীরা জানিয়েছিলেন, ভারত সরকার আর্থার রোড জেলের যে সব ছবি জমা দিয়েছে, তাতে বোঝা যাচ্ছে, প্রাকৃতিক আলো বা বিশুদ্ধ বাতাস— কিছুই সেখানে পাওয়া সম্ভব নয়। যদিও ভারতের তরফে আদালতে জানানো হয়, মানবাধিকার কমিশনের নির্দেশ মেনে জেলে সব বন্দোবস্ত করা হয়। মাল্যকেও যে ব্যারাকে রাখা হবে, সেখানে আলো-বাতাস রয়েছে। তা ছাড়া, পশ্চিমী কায়দার শৌচালয় এবং পরিচ্ছন্ন বিছানার ব্যবস্থাও থাকবে। সেখানে ভিড়ও নেই, ওই ব্যারাকে মাত্র ছ’জন বন্দিকে রাখা হয় বলে দাবি করেন ভারত সরকারের প্রতিনিধি-আইনজীবী মার্ক সামার্স।